Ալ Պաչինո

Ալ Պաչինո (, իսկական անուն ազգանունը Ալֆրեդո Ջեյմս Պաչինո, ), ծագումով իտալացի, թատրոնի և կինոյի ամերիկացի հանրահայտ դերասան, նաև ռեժիսոր։

 Կենսագրություն 
մինի|200px|ձախից| 2008 թ. լուսանկար
Ծնվել է 1940 թվականի ապրիլի 25-ին Նյու Յորքում, ԱՄՆ, իտալոամերիկացի Սալավատորե և Ռոզի Պաչինոների ընտանիքում։ Նրա ծնողները բաժանվեցին, երբ նա ընդամենը 2 տարեկան էր։ Այդ ժամանակ նա մոր հետ տեղափոխվեց հարավային Բրոնքս և բնակվում էր մոր ծնողների Ջեյմս և Քեյթ Ջերարդների հետ, ովքեր Սիցիլիայի Կոռլեոնե ընտանիքից էին։

 Կարիերա 
Առավելապես հայտնի է իր գանգստերական և մաֆիայի մասին ֆիլմերում կերտած հերոսներով, որոնցից ամենանշանավորներն են Մայքլ Կոռլեոնեն Ֆրենսիս Ֆորդ Կոպպոլայի «Կնքահայրը» և Տոնի Մոնտանան «Սպիով դեմքը» ֆիլմերում։ «Կնոջ բույրը» ֆիլմում խաղացած պաշտոնաթող կույր զինվորական Ֆրենկ Սլեյդի դերի համար ստացել է Օսկար՝ Օսկար լավագույն դերասանի համար անվակարգում, դրանից առաջ 7 անգամ ներկայացվել է Օսկար մրցանակի։

Ալ Պաչինոյի նորամուտը կինոյում կայացել է 1969 թվականին «Ես, Նատալի» ֆիլմում, որտեղ նա խաղացել է երկրորդ պլանի դեր։ 1971 թվականին նկարահանվում է «Խառնաշփոթ Նիդլ-Պարկում» ֆիլմի գլխավոր դերում, որտեղ նրա խաղը նկատում է Ֆրենսիս Ֆորդ Կոպպոլան և հրավիրում նրան խաղալու հանրահայտ Կնքահայրը ֆիլմում, չնայած որ այդ դերի համար քննարկվում էին այդ ժամանակի ամերիկյան շատ կայացած դերասանների թեկնածություն։

Ալ Պաչինոն հաջողությամբ խաղում է նաև թատրոնում։ 1977 թվականին պարգևատրվել է թատրոնի հեղինակավոր «Տոնի» մրցանակով։ Դերասանուհի Էլլեն Բերստինի հետ միասին գլխավորում է Նյու-Յորքի դերասանական ստուդիան։

Ալ Պաչինոն ամուսնացած չի եղել, բայց ունեցել է սիրավեպեր ամերիկյան կինոդերասանուհիների հետ, 3 երեխաների հայր է։

 Ֆիլմագրություն 
մինի|200px|աջից|Ալ Պաչինոն 1996 թ. Կաննի կինոփառատոնում
Խաղացել է 40-ից ավելի ֆիլմերում, 3-ական ֆիլմի ռեժիսոր և պրոդյուսեր է։ 
Առավել հայտնի դերերն են.
 տարեթիվը  ֆիլմի անվանումը  բնօրինակ անվանումը  հերոսը 1972  Կնքահայրը  The Godfather Մայքլ Կոռլեոնե 1973  Սերպիկո Serpico  Ֆրենկ Սերպիկո  1974  Կնքահայրը 2  The Godfather: Part II  Մայքլ Կոռլեոնե 1983  Սպիով դեմքը  Scarface  Տոնի Մոնտանա 1990  Դիկ Թրեյսի  Dick Tracy  Բիգ Բոյ Կապրիզ 1990  Կնքահայրը 3  The Godfather: Part III  Մայքլ Կոռլեոնե 1991  Ֆրենկին և Ջոննին  Frankie and Johnny  Ջոննի 1992  Ամերիկացիները  Glengarry Glen Ross  Ռիկկի Ռոմա 1992  Կնոջ բույրը  Scent of a Woman  Ֆրենկ Սլեյդ, պաշտոնաթող փոխգնդապետ 1993  Կառլիտոյի ուղին  Carlito’s Way  Կառլիտո Բրիգանտե 1995  Տապ  Heat  լեյտենանտ Վինսենթ Հաննա 1996  Քաղաքապետարան  City Hall  քաղաքապետ Ջոն Պապպաս 1997  Դոննի Բրասկո  Donnie Brasco  «ձախլիկ» Բենջամին Ռուջերիա 1997  Սատանայի դատապաշտպանը  The Devil’s Advocate  Ջոն Միլտոն 2002  Անքնություն  Insomnia  դետեկտիվ Ուիլլ Դորմեր 2002  Սիմոնա  Simone  Վիկտոր Տարանսկի, ռեժիսոր 2003  Ջիլյի  Gigli  Ստարկմեն 2004  Վենետիկցի առևտրականը  Merchant of Venice  Շեյլոք 2005  Փողեր երկուսի համար  Two for the Money  Ուոլտեր Էբրամս 2007  88 րոպե  88 Minutes  Ջեք Գրեմմ 2007  Օուշենի 13 ընկերները  Ocean’s Thirteen  Ուիլլի Բենկ 2008  Դու չգիտես Ջեքին  You Don't Know Jack  բժիշկ Ջեք Գևորգյան

 Մրցանակներ 
Ընդհանուր թվով ստացել է 35 տարբեր կինոմրցանակ, ներկայացված է եղել ևս 41-ի, որոնց թվում
 8 անգամ ներկայացվել է Օսկարի, ստացել 1 Օսկար լավագույն դերասանի համար անվանակարգում
 16 անգամ ներկայացվել է Ոսկե Գլոբուսի, ստացել 5-ը

ստացել է նաև 2 Էմմի (մրցանակ), 1 BAFTA, 2 Դավիդ դի Դոնատելլոյի մրցանակ, Վենետիկի կինոփառատոնի 2 մրցանակ և այլն։

Ամերիկյան բոլոր ժամանակների ֆիլմերի 100 լավագույն դրական և բացասական հերոսների ցանկում առկա է նրա երկու կերպար՝
 Մայքլ Կոռլեոնե, «Կնքահայրը 2» ֆիլմում, որպես բացասական հերոս - 10-րդ տեղ
 Ֆրենկ Սերպիկո «Սերպիկո» ֆիլմում, որպես դրական հերոս - 40-րդ տեղ

 Հոնորարներ 
(ոչ ամբողջական ցանկ)

1972 - «Կնքահայրը» - $ 35 000
1974 - «Կնքահայրը 2» - $ 500 000 (+ շահույթից 10%)
1990 - «Կնքահայրը 3» - $ 5 000 000
1992 - «Ամերիկացիները» - $ 1 500 000
2002 - «Սիմոնա» - $ 11 000 000

 Ծանոթագրություններ 

Կատեգորիա:1940 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:BAFTA մրցանակի դափնեկիրներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Լավագույն դերասան Օսկարի մրցանակակիրներ
Կատեգորիա:Հոլիվուդյան դերասաններ
Կատեգորիա:Նյու Յորք քաղաքում ծնվածներ